Aína celebra’l sábadu la so I Asamblea Nacional na que va decidir el so posicionamientu electoral
#000000
L’afiliación del partíu asturianista tamién va votar a la so dirección nun actu na Casa la Cultura de Llanera.
#000001
El nuevo reparto de Berlín se dio cita en Oviedo
#000004
Esti sábadu 25 de febreru, a les 9.30h, na Casa la Cultura de Llanera (Llugo), Aína va cellebrar la I Asamblea Nacional que supón el nacimientu real de la formación política. Col títulu #HaiQueTenerEnfotu, nesta asamblea van votase los cargos directivos -Executiva, Mesa Nacional y Comisión de Control y Garantíes Democrátiques-; va aprobase la propuesta d’Estayes de Trabayu estructurales y sectoriales; va presentase’l Plan Feminista #EnsinNosotresNunHaiCamín y tamién la Memoria de la Mesa Nacional Provisional, que va disolves esi mesmu día al quedar afitaos los nuevos órganos de dirección. Amás, va aldericase y decidir el papel qu’Aína va tener que xugar énte les eleiciones municipales y autonómiques del prósimu mes de mayu. Col actu de Llanera, nel que namás pue participar quien s’afilie hasta’l 24 de febreru, pónse fin a la primer fase d’Aína na que’l partíu foi consolidando l’afiliación y definiendo les llínies de trabayu políticu gracies a un procesu d’escucha. En total cellebráronse 12 conceyos abiertos a lo llargo del Nalón, Xixón, Oriente, Caudal, Avilés, Uviéu y el Nora. Tamién hubo otru cola xente emigrao, unes persones que son imprescindibles pa esta organización política que nun quier dexar a naide atrás, porque toles manes son necesaries pa trabayar con enfotu y asina valtar col pesimismu y la dexadez que paraliza a la política y a la sociedá asturiana.
#000006
Asociación Cultural Nortes de Asturias. 2021.
#000008